
UITTREKSEL 


Freylinia visseri E. J. van Jaarsveld en Freylinia decurrens Levyns ex E. J. van 
Jaarsveld word beskryf. F. visseri het reeds uitgesterf in die natuur en is deur mnr. 
Visser van totale uitwissing gered. 


ABSTRACT 


FREYLINIA VISSERI AND FREYLINIA DECURRENS (SCROPHULARIA- 
CEAE): TWO NEW SPECIES FROM THE SOUTH WEST CAPE 


Freylinia visseri E. J. van Jaarsveld and Freylinia decurrens Levyns ex E. J. van 
Jaarsveld are described. F. visseri is already extinct in nature but has been saved by 
Mr. Visser from total extinction. 


Freylinia visseri E. J. van Jaarsveld, sp. nov. 


Differt a Freylinia undulata Benth. quia est multo maior, erectus, stolo- 
niformis, multicaulis, ad 3 m altus frutex: foliis linearibus oblanceolatisque, 
recte expansis, leviter revolutis, 20-30 mm longis; corolla purpurea, infundi- 
bulari, 20-25 mm longa, 3-4 mm lata ad basim: lobis effusis; staminodio 
gracili, piloso, errigente e basi corollae tubi; capsula 10 mm longa et 7 mm 
lata. 


Typus: Hermanuskraal. Velddrift (-CD). 20 November 1947, F. G. H. Visser s.n. 
NBG 46515 (NBG, holotypus). 


`n Regopgroeiende veelstammige haarlose immergroen struik tot 3 m 
hoog. Stingels uitlopervormend. lank en reguit en yl vertak aan basis; ouer 
stingels blaarloos, grysbruin en roedevormig; jonger stingels gerib as gevolg 
van die blaarbasis wat oorlopend op die stingels is. Blare regopgroeiend- 
spreidend, afwisselend of soms in kranse. half-sittend of gewoonlik met 'n 
kort blaarsteel 1-2 mm lank; lineêr omgekeer eiervormig, toegespits en 
gemukroneer aan punt en wigvormig aan basis. 15-30 mm lank en 3-5 mm 

breed, gaafrandig en effens revoluut, liggroen; hoofaar prominent, meer so 
uitstandig aan ondervlak; syare onduidelik. Bloeiwyse eindstandige veel- 
blommende raseem 30-60 mm lank of `n los pluim tot 190 mm lank. Blom- 
me in 1-3 blommende kortgesteelde byskerms 3-4 mm lank; byskerms af- 
wisselend, teenoorstaande of soms in kranse van 3; skutblare 2—4 mm lank, 
soos die loof blare. Bloeisteel 3-4 mm lank. Kelk 4 mm lank, segmente oor- 
vleuelend, eiervormig en skerppuntig. Blomkroon pers-kleurig 20-25 mm 
lank. Kroonbuis tregtervormig 17 mm lank, 2-4 mm breed aan basis en ver- 
wyd gelydelik na 4-5 mm waar buis 5-lobbig eindig, effens donsharig aan 
die binnevlak; lobbe rond ongeveer 5 mm lank, spreidend. Meeldrade 4 di- 
dinamies, ingebed in boonste helfte van kroonbuis; helmdrade oorlopend op 
kroonbuis, helmknoppe ongeveer 1 mm in deursnee, stuifmeel roomkleurig. 
Staminodium ongeveer 10 mm lank, donsharig en ingebed aan die basis van 
die kroonbuis. Stamper 15 mm lank, speldekopvormig. Vrugbeginsel elip- 
soiéd 2-sellig, 1,5 m lank. Kapsule ongeveer 10 mm lank en 7 mm in deur- 
snee. 
Blomtyd: September tot November 


HABITAT EN VERSPREIDING 


Hierdie plant het uitgesterf in die natuur maar het oorspronklik voorge- 
kom in die Strandveld van die westelike Kusstrook (Acocks Veldtipe Nr. 
34) op die plaas Hermanuskraal (tans tussen Weglopersheuwel en Markus- 
kraal) ongeveer 10 km vanaf die kus. Die plante is vernoem na mnr. Floors 
Visser, wat die plant in November 1947 versamel het. Volgens mnr. Visser, 
het die plant net op daardie plaas voorgekom, op ’n oorblywende “‘eieland- 
jie” in die Koring-saailand. Die grond was te swak om te verbou as gevolg 
van die onderliggende potklei onder die sand, en daarom dat hierdie lappie 
grond beskermend gebly het. Dié lappie grond was ook effens hoër as die 
saailand. Later, in 1954, is hierdie lappie grond ook verbou, waarby hy 4 
lote op Grootklipfontein (Aurora) kom plant het, en wat hierdie spesie van 
uitwissing gered het. 

Volgens mnr. Visser, het die volgende plante ook in assosiasie met F. 
visseri voorgekom: Putterlickia pyracantha, Tetragonia fruticosa, Salvia afri- 
cana, Euphorbia mauritanica en `n Restionaceae spesie. 

Die skrywer en mnr. Graham Duncan het die gebied by Velddrif baie 
goed gefynkam en daar kon geen spoor van nog populasies gevind word nie. 
Reënval in die gebied is ongeveer 300 mm per jaar. 


BESPREKING 


Freylinia visseri is verwant aan Freylinia undulata Benth. maar kan mak- 
lik onderskei word deur die groter en meer regop groeiwyse (3 m). Die 

blare is lynvormig omgekeer eiervormig en 20-30 mm lank. Die blomkroon 
is 20-25 mm lank en 3-4 mm breed aan die basis en die blomtyd is van Sep- 
tember tot November. In `n nota aangeheg aan mnr. Visser se eksemplaar, 
lewer wyle Professor Compton die volgende kommentaar: 

Gees 
Freylinia visseri, sp. nov. NBG 46515 (NBG), 1. bloeiwyse; 2. blomkroon; 3. lengte- 
snee van die blomkroon; 4. stamper; 5. vrugkapsule. 

“This seems to be Freylinia related to Freylinia undulata. A striking fea- 
ture is the slender pilose staminode rising from the very base of the co- 
rolla tube; this not being found in the flowers of Freylinia undulata, F. 
lanceolata and F. decurrens”. 


Die plante het plaaslik as Suurlat bekendgestaan. Gelukkig kweek die 
plante maklik van steggies en uitlopers en is reeds by Kirstenbosch Bota- 
niese Tuin gevestig. Hierdie spesie is `n baie aantreklike tuinstruik en be- 
hoort goed in moeilike sanderige tuine na aan die kus in suid-Kaapland te 
aard. 


EKSEMPLARE ONDERSOEK 


KAAPLAND—Ex Hort: Kirstenbosch Botaniese Tuin 213/82, E. J. van Jaarsveld 
5677 (Mnr. Visser se tuin by Grootklipfontein Aurora, 19/9/80). (NBG). 


Freylinia decurrens Levyns ex E. J. van Jaarsveld, sp. nov. 


Differt a Freylinia visseri van Jaarsveld foliis distinctis coreaceis canalicu- 
latis et effusis subrecurvatis. Frutex glaber, 1-2 m altus; foliis verticalibus 
quinquefariis, magis aggregatis in extremitatibus ramorum; corolla purpu- 
rea, infundibulari, 16 mm longa: lobis albis revolutis recurvis; capsula 
10-12 mm longa et circa 5 mm lata. 


Typus: Suid van Ladismith (-CB), Julie 1928, M. R. Levyns 2729 (BOL, holotypus). 


`n Regopgroeiend veelstammige haarlose immergroen struik, 1-2 m 
hoog. Stingels uitlopervormend. bruingrys. vertak; jonger stingels ligbruin 
vierkantig, gerib as gevolg van die blaarbasis wat oorlopend op die stingels 
is. Blare liggroen. meer gedronge aan die punte van die takke. in 5 vertikale 
rye. kransgewys of afwisselend. leeragtig. spreidend, lineérlansetvormig, on- 
derskeidend gekanaliseer en teruggekrom. skerppuntig en gemukroneer aan 
die punt, wigvormig aan basis 12-30 mm lank en 2-3(4) mm in deursnee, 
halfsittend of kort gesteeld 1-2 mm. hoofaar prominent, meer so aan onder- 
vlak. Bloeiwyse eindstandig: veelblommende raseem 30-60 mm lank, of `n 
pluim tot 150 mm lank. Blomme in 1-3 blommende kort-gesteelde (2 mm) 
byskerms. Skutblare geleidelik oorlopend in loofblare, blomsteel 2 mm 
lank. Kelk 5 mm lank, segmente oorvleulend eiervormig. skerppuntig en 5 
mm lank. Blomkroon 16 mm lank, perskleurig. lobbe wit. Kroonbuis treg- 
tervormig, 12 mm lank. silindries. 2.5 mm breed aan basis en verwyd gelei- 
delik na 4 mm, donsharig aan basis van binnevlak, kroonlobbe teruggekrom 
en revoluut, rond, ongeveer 5 mm lank. Meeldrade 4 didinamies, ingebed in 
boonste helfte van kroonbuis. helmdrade oorlopend op kroonbuis: helm- 

Freylinia decurrens, sp. nov. E. J. van Jaarsveld 5769 vanaf Pampoenkloof, Montagu 
(NBG). 1. die stingel met die bloeiwyse; 2, die kapsule; 3. die saad. 

knoppe ongeveer 1 mm in deursnee. stuifmeel roomkleurig. Stamper 12 mm 
lank; stigma speldekopvormend. Vrugbeginsel ellipsoiëd 2-sellig, 1 mm 
lank. Kapsule ongeveer 10-12 mm lank en 5 mm breed. Saad orbikulêr met 
membraanagtige vlerk, 2-3 mm in deursnee. 

Blomtyd: Junie tot September. 


HABITAT EN VERSPREIDING 


Freylinia decurrens kom voor in die Karoo-agtige gebroke veld (Acocks 
Veldtipe Nr. 26) en die habitat is droog. Reënval kom hoofsaaklik in die 
winter voor en wissel van 200-300 mm p.j. Die plante kom in bergagtige, 
goedgedreineerde gebiede voor, gewoonlik aan Suidelike hellings tussen 
rotse en klippe. 

Die skrywer het plante versamel in `n rotsagtige, skalieryke omgewing. 
'n Enkel plant, in dieselfde omgewing, is ook in `n stroombedding versamel, 
waar dit saam met F. lanceolata gegroei het (Pampoenkloof, Montagu). 


BESPREKING 


Freylinia decurrens is verwant aan F. visseri en F. undulata maar is mak- 
lik onderskeibaar deur die leeragtige, lineërlansentvormige, gekanaliseerde 
teruggekromde spreidende blaartjies en die teruggekromde kroonlobbe. 

Freylinia decurrens is eerste versamel in Julie 1928 deur mev. Levyns wat 
dit as `n nuwe spesie herken het en dit toe die manuskripnaam F. decurrens 
toegeken het. Dit is `n aantreklike tuinstruik wat maklik van steggies kweek 
en behoort goed in droë tuine in winterreënvalgebeide aan te pas. 


EKSEMPLARE ONDERSOEK 

KAAPLAND—3321 (Ladismith): Kruywagendsdrift, Klein Swartberg (-AC), 1 Julie 
1959, J. M. Wurtz 1670 (BOL). 

—3320 (Montagu): Baden Hillside (-CA). 22nd September 1946, R. H. Compton 
1834 (NBG). 

